
Ieinteresētiem pretendentiem

[bookmark: _Hlk151019070]Par atklātu konkursu Nr. RS2026/087/AK
“Siltumtīklu izbūve no Zaķusalas līdz ēkām Lucavsalas ielā 5, Rīgā”
 – atbildes uz jautājumiem

Ar šo vēstuli sniedzam atbildi uz pretendenta uzdoto jautājumu par atklātu konkursu “Siltumtīklu izbūve no Zaķusalas līdz ēkām Lucavsalas ielā 5, Rīgā” (iepirkuma identifikācijas Nr.RS2026/087/AK) (turpmāk – Konkurss).
Saskaņā ar Konkursa nolikuma 2.sadaļas “Iepirkuma procedūras dokumentu saņemšana un informācijas apmaiņas kārtība” 2.2.punktu, sniedzam atbildi:
1. Jautājums: Pretendents pēc objekta apsekošanas aicina Pasūtītāju veikt izmaiņas tehniskajā projektā, paredzot apvalkcauruļu izbūvi ar mikrotunelēšanas metodi no CC-GRP caurulēm. Projektā ir paredzēta cauruļvadu izvietošana aizsargcaurulēs: metāla caurulē D1422x12,5mm (zem Zaķusalas tilta Ziemeļrietumu kāpnēm (montāžu veikt ar beztranšejas metodi), kas faktiski nozīme vai apvalkcauruļu izbūvi ar mikrotunelēšanas metodi, vai izbūvi ar hidroamūri. Savukārt, apvalkcauruļu izbūve ar hidroamūri, nav rekomendējama šā projekta ietvaros, jo šīs tehnoloģijas pielietošana izraisa vibrācijas, kas radīs bojājumus granīta kāpnēm un to balstu pāliem. Mikrotunelēšana atšķirībā no izbūves ar hidroamūri izraisa ievērojami mazākas vibrācijas un ļauj pilnā mērā kontrolēt caurules virzību gan vertikālā, gan horizontālā plaknē.
Komisijas atbilde: Atbildot uz potenciālā pretendenta jautājumu, skaidrojam: 
Būvprojektā ir paredzēta apvalkcauruļu izbūve ar beztranšejas metodi, taču konkrētā tehnoloģija projektā nav definēta. Līdz ar to pretendentam patstāvīgi jāizvēlas piemērotākā izbūves tehnoloģija, ņemot vērā būvniecības apstākļus un projekta risinājumus.
Papildus vēršam uzmanību, ka pirms būvdarbu uzsākšanas ir nepieciešams precizēt tilta kāpņu pamatu dziļumu.
Vienlaikus informējam, ka saskaņā ar 2009. gada Zaķusalas tilta rekonstrukcijas projekta dokumentāciju izbūves vietā pāļi nav konstatēti.

